***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 11-28/2021.

***Jegyzőkönyv***

***Készült***: Pápakovácsi Község Önkormányzat képviselő-testülete 2021. augusztus 19-én 11.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Vándor Zoltán képviselő (4 fő)

Péter Zsuzsanna képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Pápakovácsi Sportegyesület támogatási kérelme

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Pápakovácsi Sportegyesület támogatási kérelme**

**Burghardt Ferenc polgármester** szóbeli előterjesztésben ismertette a Pápakovácsi Sportegyesület támogatási iránti kérelmét. (jkv. 3. melléklete) Az egyesületet az önkormányzat minden évben anyagilag támogatta, ez évben még nem igényeltek támogatást. A támogatás működési kiadások fedezetére igénylik. A költségvetésben szerepel e célra támogatási összeg, javaslata 25.000 Ft biztosítása, az összeget előzetesen a sportegyesület elnökével egyeztette. A támogatási kérelemről való döntés meghozatalára azért hívták össze sürgősséggel a testületet, mert a banki költségek kifizetésére nincs fedezete az egyesületnek, s hogy a kamatfizetést elkerüljék, ezért kértek támogatást.

A képviselők egyhangúan támogatták a javaslatot.

Pápakovácsi község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

1. **43/2021. (VIII.19. ) KT határozat**
   1. Pápakovácsi Község Önkormányzat Képviselő-testülete a Pápakovácsi Sportegyesület részére (Pápakovácsi Séd utca 12.) 25.000 Ft összegű támogatást biztosít működési kiadásainak fedezetére.
   2. Felkéri a képviselő-testület a polgármestert, hogy a döntésről az egyesület elnökét értesítse és felhatalmazza a megállapodás aláírására.
2. **Határidő**: azonnal

**Felelős:** polgármester

Több napirend nem volt, a képviselő-testület nyilvános ülését a polgármester 11.15 órakor bezárta.

***k.m.f.***

Burghardt Ferenc Kissné Szántó Mária

polgármester jegyző